CELEX: E2007C0028
Language: hu
Date: 2007-02-19 00:00:00
Title: Az EFTA Felügyeleti Hatóság határozata 28/07/COL ( 2007. február 19. ) Norvégia szarvasmarha-állományai hivatalos tuberkulózismentesnek, brucellózismentesnek és szarvasmarhák enzootikus leukózisától mentesnek nyilvánításáról

24.5.2007   
            
            
               HU
            
            
               Az Európai Unió Hivatalos Lapja
            
            
               L 132/38
            
         
      AZ EFTA FELÜGYELETI HATÓSÁG HATÁROZATA
   
   28/07/COL
   (2007. február 19.)
   Norvégia szarvasmarha-állományai hivatalos tuberkulózismentesnek, brucellózismentesnek és szarvasmarhák enzootikus leukózisától mentesnek nyilvánításáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (a továbbiakban: EGT-megállapodás) és különösen annak 109. cikkére és 1. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
   TEKINTETTEL az EGT-megállapodás I. melléklete I. fejezetének 4.1.1. pontjában említett jogi aktusra, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelv (1), melyet az EGT-megállapodás 1. jegyzőkönyvével módosítottak és igazítottak az EGT-megállapodáshoz, és különösen a jogszabály A(I)(4), A(II)(7) és D(I)(E) mellékleteire,
   TEKINTETTEL az EFTA Felügyeleti Hatóság 2007. február 14-i 24/07/COL határozatára, mely szerint az illetékes testületi tagot felhatalmazzák a Norvégia szarvasmarha-állományai hivatalos tuberkulózismentesnek, brucellózismentesnek és szarvasmarhák enzootikus leukózisától mentesnek nyilvánításáról szóló határozat elfogadására, amennyiben a határozattervezet összhangban áll az EFTA állat-egészségügyi bizottságának (EVC) véleményével,
   MIVEL a 64/432/EGK irányelv előírja, hogy az EGT-tag EFTA-államok, vagy azok részei vagy területei szarvasmarha-állományai hivatalosan tuberkulózismentesnek, brucellózismentesnek és szarvasmarhák enzootikus leukózisától mentesnek nyilváníthatók, amennyiben megfelelnek az irányelvben megállapított bizonyos feltételeknek,
   MIVEL Norvégia 2004. június 29-én kelt levelében benyújtotta a Hatóságnak a szarvasmarhák enzootikus leukózisához kapcsolódó dokumentumokat, összhangban a 64/432/EGK rendelet D(I)(E) mellékletével és 8. cikkével,
   MIVEL Norvégia 2005. február 14-én, 2005. december 13-án és 2006. október 26-án kelt leveleiben benyújtotta a Hatóságnak a szarvasmarhák enzootikus leukózisához kapcsolódó aktualizált információkat, melyeket utóbbi az Európai Bizottsággal lefolytatott megbeszéléseket követően kért,
   MIVEL az EFTA Felügyeleti Hatóság, az Európai Bizottsággal való szoros együttműködésben megvizsgálta a Norvégia által megküldött összes dokumentumot, és e vizsgálat szerint a szarvasmarhák enzootikus leukózisához kapcsolódó, Norvégia által megküldött program megfelel a 64/432/EGK irányelvben foglalt vonatkozó feltételeknek,
   MIVEL emiatt helyénvaló Norvégiát hivatalosan a szarvasmarhák enzootikus leukózisától mentesnek nyilvánítani,
   MIVEL az EFTA Felügyeleti Hatóság 1994. június 27-i 66/94/COL és 67/94/COL határozatai Norvégiát a szarvasmarha-állomány tekintetében tuberkulózismentesnek, brucellózismentesnek és szarvasmarhák enzootikus leukózisától mentesnek nyilvánították,
   MIVEL a 66/94/COL és a 67/94/COL határozatok helyébe az EFTA Felügyeleti Hatóság 1996. december 4-i 227/96/COL és 225/96/COL határozatai léptek,
   MIVEL az érthetőség biztosítása érdekében Norvégia szarvasmarha-állományai tekintetében a tuberkulózishoz, a brucellózishoz és a szarvasmarhák enzootikus leukózisához kapcsolódó státuszt ugyanabban a határozatban kell megállapítani,
   MIVEL ennek megfelelően az EFTA Felügyeleti Hatóság 225/96/COL és 227/96/COL határozatai helyébe ezt a határozatot kell léptetni,
   MIVEL a jelen határozatban meghatározott intézkedések összhangban vannak az EFTA Felügyeleti Hatóságot támogató EFTA állat-egészségügyi bizottság véleményével,
   ELFOGADTA EZT A HATÁROZATOT:
   
               1.
            
            
               A 64/432/EGK irányelvvel összhangban a Hatóság Norvégiát szarvasmarha-állományai tekintetében hivatalosan tuberkulózismentesnek, brucellózismentesnek és szarvasmarhák enzootikus leukózisától mentesnek nyilvánítja.
            
         
               2.
            
            
               Ennek a határozatnak Norvégia a címzettje.
            
         
               3.
            
            
               Az EGT-megállapodás 109. cikkének (2) bekezdése szerint az EFTA Felügyeleti Hatóság ezt a határozatot és annak bármely módosításait továbbítja az Európai Bizottságnak.
            
         
               4.
            
            
               Az EFTA Felügyeleti Hatóság 1996. december 4-i 227/96/COL és 225/96/COL határozatai helyébe ez a határozat lép.
            
         
               5.
            
            
               Ez a határozat 2007. február 19-én lép hatályba.
            
         
               6.
            
            
               A határozat angol nyelven hiteles.
            
         
      Kelt Brüsszelben, 2007. február 19-én.
      
         
            az EFTA Felügyeleti Hatóság részéről
         
         Bjørn T. GRYDELAND
         
         
            elnök
         
         Niels FENGER
         
         
            igazgató
         
      
   
   
      (1)  HL 121., 1964.7.29., 1977/64. o.